b'\n_START_ARTICLE_\nNeda R. Bric\n_START_SECTION_\n\xc5\xbdivljenje in delo\n_START_PARAGRAPH_\nNeda Rusjan Bric je po kon\xc4\x8dani Srednji vzgojiteljski \xc5\xa1oli v Ljubljani leta 1986 nadaljevala \xc5\xa1tudij dramske igre na Akademiji za gledali\xc5\xa1\xc4\x8de, radio, film in televizijo v Ljubljani v Ljubljani in ga zaklju\xc4\x8dila leta 1995 z vlogo Ranjevske v \xc4\x8cehovem Vi\xc5\xa1njevem vrtu. Po \xc5\xa1tudiju se je redno zaposlila v Slovenskem mladinskem gledali\xc5\xa1\xc4\x8du (SMG), s katerim je sodelovala \xc5\xbee od leta 1993. Igrala je tudi v ve\xc4\x8d filmih, televizijskih nadaljevankah \xe2\x80\xa6_NEWLINE_Leta 2005 je zasnovala svoj prvi avtorski projekt, Trieste\xe2\x80\x93Alessandria Embarked (\xc5\xa0torja od Le\xc5\xa1andrink), v katerem je tematizirala fenomen aleksandrink. Z njim so gostovali tudi na Festivalu Aleksandrijske knji\xc5\xbenice. Ob tem pridobljene izku\xc5\xa1nje je poglobila z magistrskim \xc5\xa1tudijem re\xc5\xbeije na AGRFT, ki ga je uspe\xc5\xa1no kon\xc4\x8dala s predstavo Eda \xe2\x80\x93 zgodba bratov Rusjan (SMG in SNG Nova Gorica). Od tedaj redno re\xc5\xbeira in doslej je bila vedno tudi avtorica dramskih predlog za svoje projekte. Poleg predstav ima za seboj ve\xc4\x8d uspelih dr\xc5\xbeavnih proslav in drugih prireditev. Deluje tudi kot pedagoginja v okviru \xc5\xa1ole uporabnih umetnosti Famul Stuart._NEWLINE_Od 19. 8. 2014 do 19. 8. 2016 je bila v. d. direktorja SNG Nova Gorica.'